recursal/SuperWikiNEXT-32B huggingface dataset:
**Sam Ratulangi** (5 November 1890 - 30 Jun 1949), dikatakan sebagai pahlawan dari Minahasa yang paling terkenal.Jalan utama di Manado dinamakan sempena nama Sam Ratulangi. Sam Ratulangi lahir di Tondano pada tanggal 5 November, 1890. Dia memulakan pendidikannya di Tondano, kemudian melanjutkan pelajaranya di luar negeri.

Sam Ratulangi mengabdikan dirinya untuk mengembangkan kualiti hidup orang-orang Indonesia pada saat penjajahan Belanda. Dia termasuk dalam sebuah panitia yang mempersiapkan segala urusan semasa kemerdekaan Indonesia, dan setelah Indonesia merdeka, dia menjadi gabernor Sulawesi.

Sam Ratulangi meninggal dunia pada tanggal 30 Jun 1949, dan dimakamkan di Tondano. Sebuah monumen yang terletak di pinggiran kota Tondano, dibangunkan untuk mengenang jasa perjuangan dan pengabdian Sam Ratulangi.

Waktu beliau bekerja di bahagian pembangunan kereta api di Priangan Selatan, beliau mendapat layanan yang kurang adil dari Pemerintah Belanda. Ia menerima gaji lebih rendah dari pada pegawai Belanda, walaupun mereka mempunyai pangkat dan pendidikan yang sama. Ia bertekad untuk memambah ilmu pengetahuannya melebihi orang-orang Belanda. Ilmu yang kelak akan disumbangkan untuk kemajuan bangsanya.

Sewaktu menjadi anggota Volksraad pada tahun 1927, Ratulangi mengajukan tuntutan agar Pemerintah belanda menghapuskan segala perbezaan dalam bidang politik, ekonomi dan pendidikan antara orang Belanda dengan orang Indonesia. Pada tahun 1932 beliau turut serta dalam mendirikan Vereniging van Indonesische Academici (Persatuan Kaum sarjana Indonesia). Organisasi ini bertujuan menghimpunkan para sarjana Indonesia yang akan membimbing rasa kebangsaan kepada rakyatnya.

Pada tarikh 30 Jun 1949, Sam Ratulangi meninggal dunia di Jakarta dalam kedudukan sebagai tawanan musuh. Jenazahnya kemudian di makamkan kembali di Tondano.
|  |
| --- |
| **Buku / Novel** |
| Buku Persembahan Bangsawan Di Sarawak |
| Persembahan Bangsawan Di Sarawak |
| **Siri** |  |
| **Pengarang Asal** | Nur Afifah Vanitha Abdullah |
| **Penterjemah** |  |
| **ISBN** | 978-967-5527-23-4 |
| **Kod Buku** |  |
| **Saiz** |  |
| **Genre** | Tidak diketahui |
| **Terbitan** | Universiti Malaysia Sarawak |
| **Negara** | Malaysia |
| **Bahasa** | Melayu |
| **Tahun Keluaran** | 2011 |
| **Bilangan Muka Surat** | 324 |
| **Harga** | 66.00 |

Buku ***Persembahan Bangsawan Di Sarawak*** merupakan buku yang diterbitkan oleh Universiti Malaysia Sarawak, dengan nombor ISBN978-967-5527-23-4. Ia terdiri daripada 324 halaman dan berharga RM66.00 dan diterbitkan pada tahun 2011.

Biodata Penulis
---------------

Nur Afifah Vanitha binti Abdullah adalah pensyarah kanan Program Drama dan Teater, Fakulti Seni Gunaan dan Kreatif (FSGK), Universiti Malaysia Sarawak (UNIMAS), Kota Samarahan, Sarawak.

Beliau memperoleh Ijazah Sarjana Drama dari Syracuse University, New York (1997) dan seterusnya Ijazah Doktor Falsafah Drama dan Teater dari Universiti Sains Malaysia (2009).

Bidang kepakaran beliau adalah pengarahan; sejarah teater; serta teori dan kritikan drama dan teater. Beliau terlibat dalam penyelidikan tentang persembahan bangsawan di Sarawak sejak tahun 2002 dan banyak menulis tentang subjek ini sejak tahun 2003.

Kini beliau bertugas sebagai Pensyarah Kanan di Pusat Pengajian Bahasa, Kesusateraan, dan Kebudayaan Melayu, Fakulti Sains Sosial dan Kemanusiaan (FSSK), Universiti Kebangsaan Malaysia (UKM), Bangi, Selangor.

Ringkasan
---------

Persembahan bangsawan mula dipentaskan di Sarawak sekitar awal abad ke-20 oleh kumpulan-kumpulan bangsawan dari Tanah Melayu dan Singapura. Teater Melayu ini komersial sifatnya segera muncul popular dalam kalangan masyarakat tempatan ketika itu. Sekitar 1930-an, masyarakat tempatan negeri ini mula mementaskan bangsawan, terutamanya di kampung-kampung Melayu di sepanjang kawasan persisir pantai Sarawak. Apa yang menarik adalah sebelum ini, ramai yang kurang mengetahui bahawa masyarakat tempatan Sarawak memilik tradisi penganjuran persembahan bangsawannya yang tersendiri. Apakah kaedah dan tujuan persembahan bangsawan masyarakat ini sama dengan pementasan bangsawan yang dianjurkan oleh kumpulan-kumpulan bangsawan dari Tanah Melayu dan Singapura? Buku ini menyediakan jawapan kepada persoalan tersebut dengan memperincikan perkembangan dan perubahan bangsawan di Sarawak selari dengan suasana ekonomi, politik, dan sosial masyarakat melayu tempatan 1914-2004. Persembahan bangsawan di Sarawak dibincangkan mengikut emoat fasa perkembangannya iaitu, bangsawan Tanah Melayu dan Singapura, bangsawan Kampung, bangsawan era 1980-an, dan bangsawan Sarawak. Penerbitan buku ini adalah sebahagian daripada usaha melengkapkan jurang ilmu persembahan bangsawan di Malaysia, khususnya di Sarawak

Rujukan
-------

Nur Afifah Vanitha binti Abdullah. (2009). *Perkembangan dan Perubahan Persembahan Bangsawan di Sarawak*, *1914-2004*. Pulau Pinang: Universiti Sains Malaysia (USM).

Pautan luar
-----------

* BUKU-BUKU TERBITAN UNIMAS 2012[*pautan mati kekal*]
**Perseus** (Yunani: Περσεύςcode: el is deprecated ), iaitu pengasas legenda kerajaan Mykenai, merupakan wira pertama dalam mitos Yunani yang usaha handalnya dalam menewaskan pelbagai raksasa purba menyediakan mitos pengasasan Dua Belas Olympian. Perseus merupakan perwira Yunani yang menghapuskan Medusa si Gorgon, dan menyelamatkan Andromeda daripada raksasa laut yang dihantar oleh Poseidon sebagai pembalasan kepada pengakuan Kassiopeia bahawa puterinya Andromeda lebih jelita daripada kaum Nereid iaitu puteri-puteri Poseidon.

Rujukan
-------

Pautan luar
-----------

 information on "PERSEUS" a film by Yannis Tritsibidas

|  |  |
| --- | --- |
|  | Wikimedia Commons mempunyai media berkaitan ***Perseus*** |


|  |  |
| --- | --- |
| Ikon tunas | Rencana berkenaan mitologi Yunani ini ialah rencana tunas. Anda boleh membantu Wikipedia dengan mengembangkannya. |

* l
* b
* s

| Gelaran pemerintah |
| --- |
|
| Didahului oleh**Akrisius** | **Raja Argos** | Diikuti oleh:**Megapenthes** |
**Undang-undang keagamaan** adalah undang-undang yang terdapat di dalam sesuatu agama. Falsafah undang-undang keagamaan perlulah dibezakan dengan falsafah sistem undang-undang lain seperti sistem undang-undang Common Law dan sistem undang-undang komunis.

Di dalam ajaran Islam, undang-undang keagamaan disebut sebagai "Syari'ah". Di antara ciri-ciri utama adalah seperti berikut:

1. Syariah berasal daripada Allah (maksudnya undang-undang Syariah itu bukan dibuat oleh manusia).
2. Sumber utama undang-undang Syariah adalah Al-Quran dan Hadis shahih.
3. Mengikuti undang-undang Syariah adalah juga ibadah.

Di dalam ilmu kajian perbandingan undang-undang, undang-undang keagamaan juga dikategorikan sebagai undang-undang diri (*personal law*), iaitu undang-undang yang mengawal kehidupan seseorang individu. Contohnya, apabila seseorang ingin berkahwin, maka dia akan merujuk kepada undang-undang agamanya untuk menentukan keesahan perkahwinan yang akan dilangsungkan.

Setiap agama ada undang-undangnya. Contohnya, terdapat ajaran "Sepuluh Prinsip" (*The Ten Commandments*) di dalam agama Yahudi yang salah satunya melarang pembunuhan. Oleh itu, sebahagian pengikut mungkin lebih taat mengikuti undang-undang agama, manakala sebahagian pengikut tidak berapa menghiraukan undang-undang agama.

Lihat juga
----------

Undang-undang
Sekeping velum surat ikatan berserta tanda cop mohor bertarikh 1638.
**Vellum** (dari perkataan Bahasa Perancis kuno *Vélin,* yang bermaksud "kulit lembu") ialah kulit mamalia yang disediakan untuk ditulis atau dicetak padanya, bagi menghasilkan halaman tunggal, skrol, codex atau buku.Ia secara amnya licin dan tahan lama, walaupun terdapat berbagai variasi yang bergantung kepada penyediaan, kualiti kulit dan jenis haiwan yang digunakan. Penghasilan velum melibatkan pembersihan, pelunturan, regangan pada rangka, dan pengikisan kulit dengan menggunakan pisau hemisfera. Untuk mewujudkan ketegangan, pengikisan diganti dengan pembasahan dan pengeringan. Kemasan akhir boleh dicapai oleh melecetkan permukaan dengan pumis, dan merawat dengan persediaan limau atau kapur untuk menjadikannya menerima dakwat tulisan atau cetakan. "kertas velum" Modern (velum sayuran) digunakan untuk pelbagai tujuan, terutamanya untuk pelan, lukisan teknikal, dan rangka tindakan.

Rujukan
-------

1. ↑  Online Etymological Dictionary
2. ↑

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Perhimpunan anti GST** dirancang diadakan di bangunan Parlimen Malaysia pada hari Isnin, 15 Mac 2010 jam 9.00. Penyelaras perhimpunan ini ialah Dr Hatta Ramli. Seramai 2,000 orang telah hadir bagi membantah cukai barangan dan perkhidmatan (GST). 

Bagaimanapun perhimpunan ini ditangguhkan kerana kerajaan membatalkan membentangkan rang undang-undang GST bagi bacaan kedua di sidang parlimen .

Bantah GST
----------

Cukai barangan dan perkhidmatan akan dikenakan kepada orang ramai bagi menambah pendapatan negara .

Amaran polis
------------

Pada 12 Mac 2010, Ketua Polis Kuala Lumpur Datuk Wira Muhammad Sabtu Othman meminta orang ramai tidak mendekati perhimpunan itu kerana tiada permit.Polis mendapati risalah perhimpunan telah disebarkan di sekitar Kuala Lumpur selain di internet. Kesesakan jalan raya akan mengganggu aktiviti orang ramai.

Batal perhimpunan
-----------------

Perhimpunan pada 15 Mac 2010 dibatalkan setelah kerajaan (Menteri Kewangan Kedua Datuk Seri Ahmad Husni Hanadzlah) setuju mendengar suara rakyat terlebih dahulu. Penyelaras protes ialah Dr Hatta Ramli. Turut hadir ialah setiausaha Agung PSM, S Arutchelvan; setiausaha Dewan Pemuda PAS, Kamaruzzaman Mohamad; ahli jawatankuasa Muslimat PAS, Aiman Athirah dan beberapa aktivis reformasi dan NGO dari Jaringan Rakyat Tertindas (JERIT).

Rujukan
-------

1. ↑  Amaran Polis Jangan Sertai Perhimpunan Di Parlimen
2. ↑  Perhimpunan bantah GST esok ditangguhkan
**Puteri Yōko dari Mikasa** (瑶子女王, Yōko Joō, lahir 25 Oktober 1983) ialah ahli Kerabat Diraja Jepun dan anak perempuan kedua Putera Tomohito dari Mikasa dan Puteri Tomohito dari Mikasa (Nobuko).

Biografi
--------

### Kehidupan awal dan pendidikan

Puteri Yōko dilahirkan pada 25 Oktober 1983 di Pusat Perubatan Palang Merah Jepun di Hiroo, Shibuya, Tokyo. Beliau belajar di Sekolah Gakushūin yang berprestij untuk pendidikan rendah, remaja rendah dan menengahnya. Puteri merupakan graduan Kolej Wanita Gakushuin, Fakulti Pengajian Antara Budaya, Jabatan Pengajian Jepun dengan ijazah sarjana muda dalam Pengajian Jepun.

### Kerjaya

Puteri Yōko kemudiannya bergiat aktif dalam pelbagai aktiviti sukarelawan, terutamanya dengan Persatuan Palang Merah Jepun, dari Disember 2006 hingga November 2012. Beliau telah dilantik sebagai Penaung Persatuan Antarabangsa untuk Reka Bentuk Universal (IAUD) pada Ogos 2013, jawatan yang pernah dipegang sebelum ini oleh ayahandanya. Beliau juga telah dilantik sebagai Presiden Pertubuhan Kebajikan Masyarakat Yuai Jyuji Kai pada Januari 2014.

### Penampilan umum

Seorang pengamal seni bela diri tradisional Jepun kendo sejak kecil, Puteri telah dipilih untuk menyertai kejohanan pameran di Perancis dan Jerman pada 2005, serta Pameran Dunia Aichi yang diadakan pada tahun yang sama. Pada Julai 2006, Puteri Yōko menghadiri konvensyen kebangsaan Kendo Housewives.

### Kemangkatan Putera Tomohito

Pada 6 Jun 2012, Putera Tomohito mangkat akibat dari pelbagai kegagalan organ. Pengebumian dan upacaranya telah dihadiri oleh Puteri Yōko dan ahli Keluarga Diraja yang lain. Pada Jun 2013 dalam satu kenyataan tentang rumah tangga Putera, telah diumumkan oleh Agensi Rumah Tangga Imperial bahawa "ia [telah] mengurangkan bilangan isi rumah dalam keluarga Imperial sebanyak satu", mengintegrasikannya ke dalam rumah tangga yang dipimpin oleh ayahandanya. Menurut pegawai agensi itu, integrasi rumah tangga tidak akan memberi kesan kepada kehidupan balu dan anak perempuan Putera Tomohito.

Gelaran dan gaya
----------------

*Mon* cawangan Mikasa Keluarga Diraja
Yōko digayakan sebagai Yang Teramat Mulia Puteri Yōko.

Penghormatan
------------

### Penghormatan kebangsaan

* Jepun:
	+ Ahli Kelas Ke-2 (Peony) Darjah Mahkota Berharga

Pautan luar
-----------

* Yang Teramat Mulia Putera dan Puteri Mikasa serta keluarga mereka di laman sesawang Agensi Rumah Tangga Imperial (dalam bahasa Inggeris)


1. 1 2  Their Imperial Highnesses Prince and Princess Mikasa and their family - Official website
2. ↑  "Prince Tomohito's funeral draws 660 luminaries" (dalam bahasa Inggeris). Japan Times. Diarkibkan daripada yang asal pada 19 Julai 2012. Dicapai pada 9 Januari 2013.
3. 1 2  "Prince's 2012 passing reduces Imperial household families by one" (dalam bahasa Inggeris). Japan Times. Dicapai pada 13 Disember 2013.
| Perang Rusia-Turkipada 1877–1878 |
| --- |
| 

Kızıl-Tepe – 
Simnitza – 
Nikopol – 
Genting Shipka Pertama – 
Genting Shipka ke-2 – 
Lovcha – 
Genting Shipka ke-3 – 
Gorni-Dubnik – 
Kars – 
Pleven – 
Tashkessen – 
Genting Shipka ke-4 – 
Plovdiv
 |

Dalam usaha hendak menawan kubu Pleven dengan cepat, tentera Rusia mula mensasarkan garison sepanjang laluan perbekalan dan perhubungan Tentera Uthmaniyah. Sejumlah besar garison telah dihapuskan semasa Pertempuran Lovcha pada bulan September. Jeneral Iosif Gurko telah dipanggil dari kawasan Shipka Pass untuk menangani lebih banyak garison yang melindungi Pleven.

Pada 24 Oktober, Gourko telah menyerang kubu Gorni Dubnik. Serangan tentera Rusia ditentang hebat tetapi dua kolum tentera Rusia dengan mudah dapat mengundurkan garisan pertahanan Uthmaniyah. Batalion penembak tepaj Finland terbabit dalam pertempuran dan menyerbu dinding kota. Gourko terus menyerang dan komander garrison iaitu Ahmed Hifzi Pasha menyerah. Pada tempoh sebulan beberapa lagi garison Uthmaniyah ditawan termasuk Orhanie. Pada 24 Oktober, tentera Rusia telah mengepung Pleven yang kemudiannya menyerah diri pada 10 Disember.

Pertempuran itu diperingati oleh Regimen Pengawal Finland pada 24 Oktober sebagai hari penghormatan bagi keturunan batalion penembak tepat Pengawal Finland, Regimen Jaeger Pengawal Finland.
Dalam sistem peredaran, **vena** ialah sejenis salur darah yang mengalirkan darah ke dalam jantung. Salur darah yang membawa darah keluar dari jantung dikenali sebagai arteri.

Fungsi
------

Vena berfungsi mengembalikan darah dari organ-organ yang lain ke jantung. Dalam peredaran sistemik, darah beroksigen dipam keluar dari jantung oleh ventrikel kiri melalui arteri dan seterusnya ke otot-otot dan organ-organ dalam tubuh, di mana makanan dan gas-gas ditukar di kapilari, dan kemudiannya memasuki vena dengan diisi sisa sel dan karbon dioksida. Darah yang sudah tidak beroksigen ini dipindahkan oleh vena ke atrium kanan jantung, yang mana memindahkan darah tersebut ke ventrikel kanan, dan kemudiannya dipam ke arteri-arteri pulmonari dan akhirnya paru-paru. Dalam peredaran pulmonari, vena pulmonari mengembalikan darah beroksigen dari paru-paru ke atrium kiri, dan kemudiannya beralih ke ventrikel kiri dan seterusnya melengkapkan kitaran peredaran darah.

Pautan luar
-----------

* Takrifan kamus *vena* di Wikikamus

|  |  |
| --- | --- |
| Ikon tunas | Rencana anatomi ini ialah rencana tunas. Anda boleh membantu Wikipedia dengan mengembangkannya. |

* l
* b
* s

| Kawalan kewibawaan Sunting ini di Wikidata |
| --- |
| Perpustakaan negara | 
* Perancis (data)
* Jerman
* Israel
* Amerika Syarikat
* Latvia
* Jepun
* Republik Czech

 |
| Pangkalan data saintifik | 
* Terminologia Anatomica
	+ 2

 |
***Puteri Salju*** adalah sebuah drama yang ditayangkan di TV3.

Sinopsis
--------

Puteri Salju menceritakan tentang Zarina yang sanggup melakukan apa sahaja untuk memiliki cinta Mohamad. Perkhabaran mengenai Juriah (isteri Mohamad) yang sudah berbadan dua membuatkan dendam Zarina semakin kuat. Lantas, dia menggunakan khidmat bomoh Kelly cantik untuk menggugurkan kandungan Juriah. Ternyata, usahanya itu membuahkan hasil apabila Juriah yang terpedaya dengan ubat yang diberikan oleh Kelly Cantik meninggal dunia namun bayinya yang putih gebu berjaya diselamatkan dan diberikan nama Puteri Nor Puteh.

Setelah pelbagai cara, Mohamad akhirnya terpaksa akur dengan kehendak naluri lelakinya dengan menikahi Zarina.Tahun silih berganti, Puteri Nor Puteh telah meningkat remaja dan kecantikan yang dimilikinya membangkitkan perasaan iri hati terhadap Zarina.

Dia tekad untuk menghapuskan Puteri yang dirasakan penghalang hubungannya dengan Mohamad. Dia mengupah orang untuk membunuh Puteri. Namun, Puteri terselamat dan terpaksa mencari pelindungan di dalam hutan. Ketika inilah Puteri ditemui oleh tujuh orang kerdil dan dijaga dengan baik sebelum musibah lain pula menimpanya.

Pelakon
-------

* Puteri Fateen sebagai Puteri Salju
* Fizo Omar sebagai Dr. Rafik
* Sabrina Ali sebagai Zarina
* Sharifah Shahirah sebagai Kelly Chantik
* Haeriyanto Hassan sebagai Mohammed
* Abby Nadzri
* Rosnah Mat Aris sebagai Juriah
* Jehan Miskin

Rujukan
-------

1. ↑   "Drama Puteri Salju hiasi Slot Lagenda". Mstar. 17 November 2008. Dicapai pada 10 September 2021.
**Pertempuran Gorno-Badakhshan 2012** berlaku antara tentera kerajaan Tajikistan dan pejuang bersenjata yang diketuai oleh Tolib Ayombekov yang menuntut pentadbiran semi-autonomi di wilayah Gorno-Badakhshan sejak Julai 2012. Media Barat menyifatkan pergaduhan yang berlaku sebagai yang terburuk di Tajikistan sejak 2010 atau perang saudara 1992-1997 awam .

Latar Belakang
--------------

Pada 21 Julai 2012, Mejar-Jeneral Abdullo Nazarov, ketua agensi perisikan Tajikistan di Gorno-Badakhshan, parah ditikam di Ishkashim selepas diheret keluar dari keretanya. Kerajaan Tajikistan segera menuduh kumpulan yang dipimpin oleh Tolib Ayombekov, bekas ketua perang bertanggungjawab. Ayombekov adalah Laksamana tentera semasa Perang Tajikistan menentang Presiden Tajikistan Emomali Rakhmon. Dia telah diberikan jawatan dalam kerajaan dalam perjanjian damai kemudiannya. Bagaimanapun, Ayombekov dan panglima perang yang lain secara beransur-ansur dihalau keluar oleh Presiden Rakhmon .Kerajaan Rakhmon juga metuduh Ayombekov sebagai penyeludup tembakau. 

Ayombekov menafikan beliau bertanggungjawab di atas kematian Nazarov.Semasa minum di bar, dia terjatuh dan kepalanya terhentak di atas batu.

Pertempuran
-----------

Selepas kerajaan menuduh Ayombekov dan rakan sejenayah , beliau merasakan ketidakadilan berlaku. Komunikasi telefon dan internet telah dipotong di bandar Khorog, Gorno-Badakhshan .Laman web yang popular di sanan tujrut ditutup.Kakitangan kumpulan bantuan antarabangsa telah dipindahkan kerana bimbang peperangan akan merebak dengan cepat. Sekatan jalan raya telah di setiap penjuru bandar bagi mengekang pertempuran dari merebak.

Pasukan tentera Tajikistan bergerak ke jalan-jalan di Khorog. Ayombekov meanggarkan bahawa seramai 800 tentera Tajikistan telah dikerahkan ke kawasan itu. Penduduk melihat kereta perisai dan helikopter tempur berlegar di udara.

Televisyen milik kerajaan melaporkan bahawa 23 askar telah cedera, tetapi tiada askar atau orang awam telah terbunuh. Laporan mangsa berbeza-beza. BBC News melaporkan sekurang-kurangnya 12 askar dan 30 militan telah dibunuh.Tetapi sumber hospital menyatakan lebih 100 anggota tentera dan 100 orang awam mati. Associated Press melaporkan dua puluh tentera telah dibunuh, manakala ketua pendakwa tentera, Khairullo Saidov, cedera dikaki.Radio Free Eropah / Radio Liberty melaporkan bahawa penembak tepat telah membunuh sekurang-kurangnya enam orang awam, termasuk kanak-kanak. Al Jazeera melaporkan 12 terkorban dan 30 pemberontak mati, serta lebih daripada 20 anggota tentera yang cedera.

  

Presiden Rakhmon mengarahkan operasi tentera dihentikan. Komander pemberontak dikatakan telah bersetuju berkompromi dan menggesa semua kumpulan militan Gorno-Badakhshan untuk melucutkan senjata. Reuters melaporkan bahawa Menteri Pertahanan Sherali Khairulloyev menawarkan pengampunan kepada semua pemimpin militan yang menyerah diri.

Rujukan
-------
**Télé Liban** (TL) (تلفزيون لبنانcode: ar is deprecated ) ialah rangkaian televisyen awam Lubnan pertama yang dimiliki oleh kerajaan Lubnan. TL ialah ahli Lubnan terkini Kesatuan Penyiaran Eropah (EBU).

Sejarah
-------

Kerajaan Lubnan memberi ahli perniagaan Wissam Izzeddine dan Alex Moufarrej lesen televisyen tempatan pertama pada Ogos 1956, dan Compagnie libanaise de Télévision-CLT, yang kemudiannya akan diubah menjadi Télé Liban, yang disiarkan untuk pertama kalinya pada 28 Mei 1959, menjadikannya stesen TV pertama bukan sahaja di Lubnan tetapi juga di rantau ini. Stesen ini secara rasmi dilancarkan oleh General Sleiman Nawfal dengan bantuan Perancis. Stesen ini tetap stesen televisyen sahaja di Lubnan sehingga Télé-Orient mendapat lesennya sendiri pada Julai 1961 dan mula beroperasi dari Hazmieh.

Pentadbiran
-----------

Pada mulanya, Télé Liban diuruskan oleh lembaga yang terdiri daripada dua belas pengarah, enam mewakili kerajaan dan enam yang mewakili TLC dan Télé Orient.

Pengerusi saluran itu dilantik oleh kabinet Lubnan. Jean Claude Boulos dan Ibrahim Khoury adalah bekas presiden saluran pada tahun 1990-an. Sehingga 2014 Talal Makdessi ialah presiden saluran itu.

Rujukan
-------

1. 1 2  "Tele Liban". Tele Liban. Dicapai pada 22 October 2012.
2. ↑  "Télé Liban looks to continue a long, prestigious history". Annahar. Dicapai pada 22 May 2018.
3. ↑  "Lebanese media coverage of oil and gas sector" (PDF). SKeyes. August 2014. Dicapai pada 16 September 2014.[*pautan mati kekal*]
4. ↑  "Télé Liban looks to continue a long, prestigious history". Annahar. Dicapai pada 22 May 2018.
5. ↑  Harb, Zahera. Channels of Resistance in Lebanon: Liberation Propaganda, Hezbollah and the Media, I.B.Tauris (April 15, 2011), page 98
6. ↑  Harb, Zahera. Channels of Resistance in Lebanon: Liberation Propaganda, Hezbollah and the Media, I.B.Tauris (April 15, 2011), page 97
7. ↑  "Lahoud implores Tele-Liban to prioritize satellite broadcasting". *The Daily Star*. 30 April 1999. Dicapai pada 22 October 2012.
**VAIO** (disebut /ˈvaɪ.oʊ/) adalah suatu jenama komputer riba yang dihasilkan oleh Sony pada tahun 1997 hingga sekarang. Sebelum tahun 2007, VAIO dikenalkan sebagai akronim **Video Audio Integrated Operation**, tetapi sekarang ia diperkenalkan sebagai **Visual Audio Intelligence Organiser** selepas ia menyambut hari jadi ke-10 pada tahun 2007.

VAIO dijual di negara maju dan negara membangun seperti Amerika Syarikat, Australia, Kanada, China, Denmark, Emiriah Arab Bersatu, Indonesia, Jepun, Kuwait, Malaysia, Norway, Oman, Pakistan, Qatar, Rusia, Arab Saudi, Singapura, Taiwan, Thailand, United Kingdom dan lain-lain.

Senarai jenama VAIO
-------------------

### Komputer riba

* VAIO AR
* VAIO AW
* VAIO BZ
* VAIO CR
* VAIO CS
* VAIO CW
* VAIO FZ
* VAIO FW
* VAIO NS
* VAIO NW
* VAIO P
* VAIO S
* VAIO SR
* VAIO TT
* VAIO W
* VAIO X
* VAIO Y
* VAIO Z

### Bukan komputer riba

* VAIO JS
* VAIO L
* VAIO LV
* VAIO RT

Lihat juga
----------

* Sony
* Komputer riba

Pautan luar
-----------

* VAIO Amerika Syarikat
* VAIO Global
* VAIO Malaysia

 * p
* b
* s
 **Sony Corporation**

**Barisan produk**  

**Teknologi dan jenama**: α • Betacam • Blu-ray • BRAVIA • CD • Cyber-shot • DAT • DVD • LocationFree • Memory Stick • MiniDisc • MiniDV • mylo • PlayStation • PSP • VAIO • Video8/Hi8/Digital8 • Walkman• Telefon Bimbit Walkman • XDCAM   

**Produk bersejarah**: AIBO • Betamax • Sony CLIÉ • Lissa • Mavica • NEWS • Qualia • TR-55 • Trinitron • U-matic • WEGA  

  

**Segmen operasi**  

Sony Corp. (Sony Electronics di Amerika Syarikat) • Sony Pictures • Sony Computer Entertainment • Sony Music • Sony Financial Holdings  

  

**Lain-lain**  

**Pengambilalihan**: Columbia Records • Columbia Pictures Entertainment (Columbia Pictures & TriStar Pictures) • Metro-Goldwyn-Mayer (20%) • Aiwa   

**Usahasama**: Sony Ericsson • Sony Music • Sony/ATV • S-LCD • STLCD • Sony NEC Optiarc • FeliCa Networks  

**Orang penting**: Harrison • Hirai • Ibuka • Idei • Kuroki • Kutaragi • Lynton • Morita • Ohga • Pascal • Stringer
**Tribejrutama Dhamrong** (Bahasa Thai: ตรีเพ็ชรุตม์ธำรงcode: th is deprecated ; RTGS: Triphetcharutthamrong; 8 Februari 1881 - 22 November 1887), Adalah putera Siam (kemudian Thailand Dia adalah seorang ahli keluarga diraja Siam Beliau adalah anak kepada Chulalongkorn.

Biografi
--------

Putera Tribejrutama Dhamrong dilahirkan pada 8 Februari 1881, di Istana Besar, Bangkok. Beliau merupakan anak ke-3 Chulalongkorn, dan Saovabha Phongsri (kemudian Ratu Sri Bajrindra, Ibu Ratu). Dan dia adalah anak ke-36, anak-anak semua Raja Chulalongkorn ini. Selepas kelahiran, bapanya memberinya nama penuh sebagai **Tribejrutama Dhamrong Narisaravongs Devarajvarobhatojatbisudhi Ratanaburusaya Chulalongkorn Badindorndebayavaroros Adulyayosvisudhikrasatri Kattiyarajakumarn** (Bahasa Thai: ตรีเพ็ชรุตม์ธำรง นริศรวงศ์เทวราชวโรภโตชาตวิสุทธิ์รัตนบุรุษย์ จุฬาลงกรณ์บดินทรเทพยาวโรรส อดุลยยศวิสุทธิ์กระษัตริย์ ขัตติยราชกุมารcode: th is deprecated )

Beliau meninggal dunia pada 22 November 1887, pada usia hanya 6, dengan mengalami penyakit semua zaman kanak-kanak. Beliau meninggal dunia 3 bulan selepas kakaknya, Puteri Bahurada Manimaya meninggal dunia, dan 6 bulan selepas adiknya, Putera Siriraja Kakudhabhandh, yang meninggal dunia pada 31 Mei 1887. pembakaran mayat diraja telah dicipta bersama-sama bersama-sama dengan seorang putera dan dua puteri kecil oleh bapa mereka .

Keturunan
---------

**Keturunan dari Putera Tribejrutama Dhamrong**|
|  |
| **Putera Tribejrutama Dhamrong** | **Father:**Chulalongkorn, Raja Rama V dari Siam | **Paternal Grandfather:**Mongkut, Raja Rama IV dari Siam | **Paternal Great-grandfather:**Buddha Loetla Nabhalai, Raja Rama II dari Siam |
| **Paternal Great-grandmother:**Permaisuri Sri Suriyendra |
| **Paternal Grandmother:**Permaisuri Debsirindra | **Paternal Great-grandfather:**Putera Sirivongse, Putera Matayabidaksa |
| **Paternal Great-grandmother:**Mom Noi Sirivongs na Ayudhya |
| **Mother:**Permaisuri Saovabha Phongsri | **Maternal Grandfather:**Mongkut, Raja Rama IV dari Siam | **Maternal Great-grandfather:**Buddha Loetla Nabhalai, Raja Rama II dari Siam |
| **Maternal Great-grandmother:**Permaisuri Sri Suriyendra |
| **Maternal Grandmother:**Puteri Piyamavadi Sribajrindramata | **Maternal Great-grandfother:**Lord (Luang) Asasamdang |
| **Maternal Great-grandmother:**Dame (Thao) Sujarit Dhamrong |

Templat:Putera Thailand
Santan merupakan sebuah DUN kecil yang terletak di bahagian utara Malaysia di negeri Perlis, Malaysia. Dipercayai, nama tempat ini berasal daripada bahan asas didalam kebanyakan masakan Malaysia iaitu Santan. Santan merupakan sejenis cecair yang didapati daripada kelapa. Biasanya digunakan didalam kebanyakan masakan India dan Melayu.

Pentadbiran
-----------

Santan terletak di Parlimen Padang Besar (P001) di bawah pentadbiran Yang Berbahagia, Dato' Seri Azmi Haji Khalid. Beliau juga merupakan suami kepada selebriti popular TV3, Normala Samsuddin. Buat masa kini, beliau memegang jawatan sebagai Pengerusi Jawatankuasa Kira-kira Wang Negara (PAC)

Santan terletak di bawah Dewan Undangan Negeri Santan (N05). DUN Santan merupakan kawasan Yang Berbahagia Tuan Haji Sabry Ahmad.

Lokasi
------

Lokasi Santan terletak di latitud 6.4667° U dan longitud 100.2333° T

Pautan luar
-----------

* Alamat Masjid dan Imam Parlimen Padang Besar
* Santan's Location on Map
* Parlimen Malaysia; Senarai Nama Ahli Parlimen
* BN yakin rampas semula DUN Santan, Perlis - Portal Berita Malaysiakini

Rujukan
-------

* Ahli-ahli Dewan Undangan Negeri, Perlis - Portal Rasmi Kerajaan Negeri Perlis
**Datuk Pirdaus Ismai**l merupakan ahli politik Malaysia berketurunan Melayu. Beliau merupakan bekas Imam Masjid Negara dan sekarang ini merupakan ahli Jawatankuasa Eksekutif Pemuda UMNO dengan portfolio Pertanian.

Pilihanraya Umum 2004
---------------------

Pada Pilihan Raya Umum 2004, beliau menjadi calon Barisan Nasional menentang calon Parti Keadilan Rakyat di kerusi Permatang Pauh tetapi tewas sebanyak 508 undi.

Pilihan Raya Umum Malaysia 2008
-------------------------------

Pada pilihan raya umum 2008, beliau dipilih sekali lagi untuk menjadi calon Barisan Nasional menentang calon yang sama ( Wan Azizah Wan Ismail ) di kerusi yang sama iaitu Permatang Pauh.

Pilihan Raya Kecil Permatang Pauh 2008
--------------------------------------

Pada pilihanraya kecil ini, Pirdaus dijangka banyak pihak diletakkan semula di Permatang Pauh menentang Anwar Ibrahim.

Rujukan
-------


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Sarajevo** (Сарајево, [ˌsærəˈjeɪvoʊ]) merupakan ibu negara dan bandar terbesar Bosnia dan Herzegovina. Ia juga merupakan ibu kota entiti Persekutuan Bosnia dan Herzegovina. Bandar ini terkenal kerana penduduknya yang berbilang agama. Penganut Yahudi, Islam, serta Kristian pelbagai mazhab telah mendiami bandar ini beratus-ratus tahun dengan aman dan damai.

Pada 1914, bandar ini merupakan tempat tercetusnya Perang Dunia Pertama, apabila Archduke Franz Ferdinand dari Austria mati dibunuh oleh seorang pengganas Serbia. Pada April 1992 sehingga 1996, Sarajevo telah dikepung oleh Angkatan Tentera Yugoslavia semasa Perang Bosnia.

Kini, Sarajevo merupakan pusat kebudayaan dan pertumbuhan ekonomi Bosnia dan Herzegovina yang berada dalam tempoh pemulihan selepas Perang itu.

Plaq Bandaraya
--------------

Anugerah ini diberikan khas kepada para penyumbang kepada Bandaraya Saravejo dalam bidang sukan, kebudayaan dan pendidikan

### Penerima Plaq Bandaraya Sarajevo dari Malaysia

* Tan Sri Muhyiddin Yassin - 2016
* Mujahid Yusof Rawa - 2018

Rujukan
-------


1. ↑  Sarajevo Official Web Site. About Sarajevo. Retrieved on March 4, 2007.
2. ↑  Plaq Bandaraya Sarajevo
**Sara Amelia Muhammad Bernard** (lahir 18 Ogos 1992) merupakan seorang model dan pelakon wanita Malaysia. Beliau merupakan pemenang rancangan realiti TV *Clever Girl Malaysia* musim kedua terbitan TV3.

Kehidupan awal
--------------

Sara Amelia dilahirkan di Ipoh, Perak. Ibunya berketurunan Melayu dan Inggeris dan bapanya berketurunan Iban dan Jerman. Beliau merupakan anak sulung daripada tiga beradik dan belajar di SMK Convent Ipoh dan menamatkan A-Level dalam Matematik, Psikologi dan Ekonomi di Kolej Taylor Sri Hartamas. Bapanya, Muhammad Bernard Radin merupakan juara seni mempertahankan diri dan pernah mewakili Malaysia dalam sukan Muay Thai, Wushu dan Taekwando.

*Clever Girl Malaysia*
----------------------

Sara mewakili negeri kelahirannya, Perak, menewaskan 13 peserta lain untuk memenangi *Clever Girl Malaysia* musim kedua. Beliau memenangi hadiah wang tunai sebanyak RM100,000.

Kontroversi Miss Malaysia World
-------------------------------

Pada tahun 2013, Sara menarik diri dari bertanding di Miss Malaysia World Penarikan diri beliau berikutan larangan Kerajaan Malaysia yang melarang gadis Islam daripada menyertai pertandingan ratu cantik. Kontroversi ini menyebabkan impiannya untuk bergelar ratu cantik tidak kesampaian.

Bidang lakonan
--------------

Sara Amelia memulakan kerjaya lakonan menerusi drama *Cinta Non Grata* yang bersiaran di TV3. Beliau juga pernah berlakon bersama Scha Al-Yahya dan Lia Natalia dalam telefilem *Baju Raya Eksklusif*.

Rujukan
-------

1. ↑  Biodata Sara Amelia Bernard, Juara Clever Girl Malaysia 2017 Encik Shino (20 Oktober 2017). Dicapai pada 8 Disember 2017.
2. ↑  Tahir Alhamzah (13 Oktober 2017). (Showbiz) Model Sara Amelia is Clever Girl Malaysia 2017 champ Diarkibkan 2018-01-04 di Wayback Machine *New Straits Times*. Dicapai pada 8 Disember 2017.
3. ↑  Tahir Alhamzah (16 Oktober 2017). Hard work pays off for Sara Amelia *New Straits Times*. Dicapai pada 8 Disember 2017.
4. ↑  Sara juara Clever Girl Malaysia musim kedua *mSTAR Online*. Dicapai pada 7 Disember 2017.
5. 1 2  The girls behind the Miss World Malaysia world Controversy *The Star Online* (25 Julai 2013). Diperoleh pada 8 Disember 2017.

Pautan luar
-----------

* Sara Amelia Bernard di Instagram

| * l
* b
* s
Peserta *Clever Girl Malaysia* |
| --- |
| 
* Sarah Adiba Yussof
* Sara Amelia Bernard
* Hani Nazrina Hanizar

 |
**Pertubuhan Belia Warisan dan Integrasi Rakyat** atau dikenali sebagai **PERWIRA** adalah sebuah pertubuhan yang didaftarkan dibawah akta Pertubuhan Belia dan Pembangunan Belia 2007. Presiden PERWIRA masa kini adalah En Azmi Bin Murid.

Sejarah
-------

Sebelum didaftarkan, PERWIRA dahulunya dikenali sebagai Gerakan Manjung atau "Manjung Force" pada tahun 2005 - 2008. Pertubuhan Belia Warisan dan Integrasi Rakyat (PERWIRA) telah ditubuhkan dan didaftarkan pada 6 Mei 2009 melalui Pejabat Pendaftaran Pertubuhan Belia (ROY) hasil beberapa pertemuan generasi pengasas ketika itu. Pengerusi penaja rasmi ketika itu ialah En Azmi Bin Murid. 

Mesyuarat agung yang pertama telah diadakan pada tahun 2009 di mana En Azmi Bin Murid telah dipilih sebagai Presiden PERWIRA yang pertama manakala En Ismail Bin Abdul Rahman dipilih sebagai Setiausaha Agung.

Tujuan
------

(1) Mengadakan aktiviti yang dapat membina peribadi, meningkatkan kesetianegaraan dan mewujudkan kesedaran terhadap perlunya menjauhi unsur dan nilai negatif dikalangan ahli-ahli;  

(2) Mengadakan aktiviti untuk ahli-ahli dalam bidang kebudayaan, sukan, kerohanian dan lain-lain;  

(3) Menggalakkan penyertaan ahli-ahli dalam program pembangunan komuniti setempat;  

(4) Memberi peluang kepada ahli-ahli terlibat dalam program latihan kepimpinan, kemahiran dan keusahawanan;  

(5) Menjalankan aktiviti-aktiviti lain yang dapat memperkukuh sumber kewangan pertubuhan;  

(6) Bekerjasama dengan agensi kerajaan berkaitan dalam pelaksanaan program pembangunan belia.  

Visi PERWIRA: '**Membina Dan Melahirkan Pemimpin Muda Bagi Generasi Akan Datang'**

Misi PERWIRA: '**Menggerakkan Belia Kearah Kesempurnaan Iman'**

Budaya PERWIRA: 

1. Menghayati Budaya Ilmu,
2. Menghayati Amalan Kerohanian,
3. Memahami dan Melibatkan Diri Pada Isu Semasa, dan
4. Menghayati Ruh - Jihad fi Sabilillah.

Objektif
--------

1. Menegak, mengembang dan memperjuangkan Agama, Bangsa dan Tanahair;
2. Menjalankan dan melaksanakan program belia dengan cara yang progresif kepada seluruh lapisan masyarakat;
3. Menggembleng tenaga belia seluruhnya dan mengarahkannya untuk kebaikan masyarakat;
4. Mewakili belia-belia Malaysia di persidangan-persidangan luar negeri;
5. Menjalankan kegiatan-kegiatan lain yang tidak berlawanan dengan undang-undang dan peraturan semasa;

Alamat surat-menyurat
---------------------

Pertubuhan Belia Warisan Dan Integrasi Rakyat  

No 68 Lorong Warisan 4  

Fasa 3B Bandar Baru  

32040 Sri Manjung Perak Darul Ridzuan  

Phone: 605-688 4648  

Fax: 605-688 4648

Lihat Juga
----------

Daftar Persatuan Malaysia

Laman Sesawang
--------------

Laman Rasmi PERWIRA

Laman Rasmi KOPERASI PERWIRA MANJUNG BERHAD
***Sari Maya 2*** merupakan drama lipur lara yang merupakan kesinambungan kisah *Sari Maya* daripada musim pertama. Drama ini mulai ditayangkan pada 15 Februari 2010 melalui Slot Mahsuri di TV9 dan disiarkan setiap Isnin hingga Khamis jam 9:30 malam.

Siri ini boleh didapati melalui penstriman dalam talian di saluran YouTube rasmi TV3.

Sinopsis
--------

Mengisahkan Maya yang kini menjadi seorang pelakon yang berjaya. Namun kejayaan Maya itu tidak disenangi adiknya, Sari. Kini Sari mencuba untuk memperdaya Maya dengan berpura-pura kononnya dia sudah berubah. Rancangan Sari itu merupakan idea licik daripada ibunya Rubiah yang masih berdendam dengan Maya dan Dali.
Dendam Rubiah semakin bertambah apabila dia mengetahui Dali kini rapat dan menjalinkan hubungan dengan
Maziah. Sari juga mencuba untuk merosakkan hubungan Maya dengan Daniel. Bagaimanapun segalanya terbongkar bahawa selama ini penderitaan Maya adalah angkara Sari dan Rubiah. Sari kemudian membunuh Rubiah akibat tertekan dengan sikap ibunya selama ini.

Pelakon
-------

### Pelakon utama

* Diana Amir sebagai Maya
* Nabila Huda sebagai Sari
* Fauzi Nawawi sebagai Dali
* Zizie Ezette sebagai Rubiah

### Pelakon pembantu

* Danny X-Factor sebagai Daniel
* Anne Ngasri sebagai Saidah
* Puteri Sarah sebagai Sally
* Syed Ali sebagai Zaquan
* Haeriyanto Hassan sebagai Zainal
* Nor Albaniah sebagai Aidah
* Noniswara sebagai Maziah
* Kazar Saisi sebagai Chik Mat
* Tania Zara sebagai Dina
* Hafiz Nafiah sebagai Idzham

Trivia
------

Pelakon Diana Amir menggalas tugas dengan melakonkan watak sebagai Maya untuk musim kedua kali ini bagi menggantikan pelakon Liyana Jasmay yang pada ketika itu terlalu sibuk dengan jadual kerjanya yang padat.

Manakala pengarah drama bersiri ini juga telah berganti dimana musim pertama drama ini diarahkan oleh Fairuz Loy, manakala musim kedua kali ini telah diarahkan oleh Harris Fadzillah Abdul Samad. Musim kali ini masih menggunakan khidmat produksi yang sama.

Rujukan
-------

1. ↑  *Sari Maya 2 (2010): Episod Penuh*. *YouTube*. TV3. Dicapai pada 11 April 2018.
Rencana utama: UEFA Euro 2008
**Peringkat kalah mati UEFA Euro 2008** bermula dengan suku akhir pada 19 Jun 2008, dan dijangka selesai pada 29 Jun 2008 dengan final di Ernst Happel Stadion di Vienna.

Peringkat kalah mati ini berbeza dengan kejohanan lepas. Pasukan dalam kumpulan A dan B akan diasingkan daripada pasukan dalam kumpulan C dan D sehingga ke final. Ini meningkatkan peluang perlawanan kumpulan berulang dalam peringkat kalah mati, dan final antara dua pasukan diundi dalam bahagian sama adalah mustahil. Alasan untuk perubahan format tahun ini ialah untuk menseimbangkan masa rehat dalam peringkat ini. Juga, satu lagi perubahan besar, untuk kali pertama dalam Kejohanan Eropah, hanya dua venue (St. Jakob-Park, Basel dan Ernst Happel Stadion, Vienna) akan digunakan untuk tujuh perlawanan dalam peringkat kalah mati.

Peraturan baru tidak mengambil kira semua kad kuning diterima dalam suku akhir. Namun, pemain yang diberikan kad kuning dalam kedua-dua peringkat kumpulan dan suku akhir akan terlepas separuh akhir melalui suspensi, tetapi boleh bermain dalam final.

|  |
| --- |
|  |

|  |  |  |  |  |  |
| --- | --- | --- | --- | --- | --- |
|  | Suku Akhir |  | Separuh Akhir |  | Pentas Akhir |
|  |   |   |   |   |   |   |   |   |   |   |
|  | 19 Jun - Basel |   |   |  |   |   |  |
|  |
|  |   Portugal |  2 |
|  | 25 Jun - Basel |
|  |  **Jerman** |  **3** |   |
|  |  **Jerman** |  **3** |
|  | 20 Jun - Vienna |
|  |   |   Turki |  2 |   |
|  |   Croatia |  1 (1) |
|  |  | 29 Jun - Vienna |
|  |  **Turki** |  **1 (3)** |   |
|  |   Jerman |   |
|  | 21 Jun - Basel |
|  |   |   Sepanyol |   |
|  |   Belanda |  1 |
|  | 26 Jun - Vienna |  |
|  |  **Rusia** |  **3** |   |
|  |   Rusia |  0 |
|  | 22 Jun - Vienna |
|  |   |  **Sepanyol** |  **3** |   |
|  |  **Sepanyol** |  **0 (4)** |
|  |  |
|  |   Itali |  0 (2) |   |
|  |

Rujukan
-------

1. 1 2  "Euro-Format means group rivals cannot meet again in final" (dalam bahasa Inggeris). Yahoo! Sports. 3 Jun 2008. Diarkibkan daripada yang asal pada 2008-06-25. Dicapai pada 2008-06-03.
Dalam bidang pengkomputan, **perintah** ialah turutan maklumat yang dimasukkan sebagai arahan kepada atur cara komputer yang bertindak mentafsir untuk komputer tersebut melakukan sesuatu tugas yang tertentu. Lebih biasa, ia merupakan arahan kepada antara muka garis perintah, misalnya cangkerang.

Istilah "perintah" terutamanya digunakan dalam bahasa komputer imperatif. Bahasa ini dipanggil sedemikian kerana kenyataannya biasanya ditulis dengan cara yang agak serupa dengan modus imperatif yang digunakan dalam banyak bahasa sejadi. Jika seseorang memperlihatkan kenyataan bahasa imperatif sebagai serupa dengan ayat dalam bahasa sejadi, maka perintah seolah-olah merupakan kata kerjanya.

Banyak atur cara membenarkan bendera (argumen terformat yang khusus) mengubah suai tindakan lalai perintah, manakala argumen tambahan memerihalkan apa yang menerima tindakan perintah tersebut. Membandingkannya dengan bahasa asli, bendera ialah adverba, manakala argumen-argumen yang lain ialah objek. 

Dua contoh yang diberikan kepada pentafsir garis perintah (cangkerang Unix) adalah seperti yang berikut:

* cd /home/pete

Perintah ini mengubah tempat pengguna dalam pepohon direktori daripada kedudukan terkini kepada direktori /home/pete. "cd" ialah perintah, manakala "/home/pete" ialah argumen.
* echo "Helo Dunia"

Perintah ini mencetak teks hello pada strim output piawai yang, dalam kes ini, akan mencetak teks pada skrin. "echo" ialah perintah, manakala ""Helo Dunia"" ialah argumen. Tanda petikan telah digunakan untuk melarang "Helo" dan "Dunia" diolah sebagai argumen yang berasingan.

Lihat juga
----------

|  |  |
| --- | --- |
|  | Wikibuku mempunyai sebuah buku berkenaan topik: ***Perintah (pengkomputan)*** |

* Senarai atur cara Unix
* Senarai perintah DOS
* Tatabahasa formal

Rujukan
-------

1. ↑  G. S. Rao, A. K. Rao, Ng Chee Aun & Cheng Yok San (1991). "perintah". *Kamus Komputer Sekolah Menengah*. Penerbit Fajar Bakti Sdn Bhd. m/s. 63. ISBN 967-65-1306-7.CS1 maint: uses authors parameter (link)
**ZERO** ialah filem drama romantis India Hindi 2018, ditulis oleh Himanshu Sharma dan diarahkan oleh Anand L Rai. Ia diterbitkan bersama oleh Color Yellow Productions dan Gauri Khan dari Red Chillies Entertainment, dan dibintangi Shah Rukh Khan, Anushka Sharma dan Katrina Kaif. 

Diterbitkan dengan anggaran sebesar $200 crore (AS$ 28 juta), *Zero* ialah film Khan yang paling mahal. Filem ini dicetuskan oleh Rai pada tahun 2012, diilhamkan oleh genre adiwira. Pra-produksi dimulakan pada tahun 2016. Awalnya berjudul *Katrina Meri Jaan*, *Zero* mengalami banyak perubahan tajuk sebelum tiba di judul akhir pada awal 2018. Penggambaran bermula di Mumbai pada Mei 2017. Untuk menjadikan Shahrukh Khan menjadi kecil, teknologi yang digunakan oleh Anand L Rai sama persis dengan teknologi yang digunakan dalam filem *The Ring*.

Filem ini merupakan penampilan terakhir Sridevi, yang meninggal tidak lama selepas filem ini disiapkan. Penggambaran selesai pada 2018 di Orlando. Runut bunyi filem ini digubah oleh Ajay-Atul dengan lirik yang ditulis oleh Irshad Kamil, di bawah label T-Series. Zero dikeluarkan pada 21 Disember 2018.

Pelakon
-------

* Shah Rukh Khan sebagai Bauua Singh
* Anushka Sharma sebagai Aafia Yusufzai Bhinder
* Katrina Kaif sebagai Babita Kumari
* Abhay Deol sebagai bunga cinta Babita
* R. Madhavan
* Tigmanshu Dhulia sebagai bapa Bauua

Rujukan
-------

1. ↑  "Shah Rukh Khan's new film with Aanand L Rai to release on December 21, 2018". *The Indian Express*. 31 August 2016. Dicapai pada 29 July 2017.
2. ↑  "Fakta Luar Biasa Mengagumkan Film Bollywood Zero". *infosrk.club - Berita Bollywood TerUpdate, Tiap Hari, Sekarang Juga* (dalam bahasa Indonesia). 2018-11-03. Dicapai pada 2019-07-20.

Pautan luar
-----------

* *Zero*  di Pangkalan Data Filem Internet (IMDb)
* *Zero* at Bollywood Hungama
* Zero (filem 2018) di Rotten Tomatoes
* *Zero (filem 2018)* di Box Office Mojo
**Majlis Perkahwinan Diraja Putera Mahkota Brunei**, Putera Mahkota Pengiran Muda Al-Muhtadee Billah, 30, dan Dayangku Sarah Pengiran Salleh Ab. Rahman, 17, berlangsung mengikut adat istiadat negara itu di Istana Nurul Iman, pada 9 September 2004. Sebelum itu, pasangan mempelai diraja Brunei telahpun menyempurnakan majlis perkahwinan dengan tujuh upacara tradisional. Putera Mahkota merupakan anak lelaki sulong Sultan Haji Hassanal Bolkiah.

Pada majlis persandingan itu juga, pihak istana Brunei telah mengumumkan gelaran Paduka Seri Pengiran Anak Isteri Pengiran Anak Sarah kepada Dayangku Sarah.

Majlis persandingan itu turut dihadiri oleh 2,000 tetamu terdiri daripada pengiran-pengiran dan kakitangan kerajaan yang berpakaian hitam mengikut protokol istana termasuk Putera Mahkota Jepun, Putera Naruhito, Perdana Menteri, Datuk Seri Abdullah bin Haji Ahmad Badawi dan isteri, Datin Seri Endon Mahmood, Timbalan Perdana Menteri, Datuk Seri Najib bin Tun Haji Abdul Razak dan isteri, Datin Seri Rosmah Mansor serta Presiden Filipina, Gloria Macapagal-Arroyo, Presiden Indonesia, Megawati Sukarnoputri, Perdana Menteri Singapura, Lee Hsien Loong dan Ketua Menteri Sarawak, Tan Sri Taib Mahmud.
**Umpan klik** (bahasa Inggeris: ***clickbait***code: en is deprecated ) adalah suatu istilah pejoratif merujuk kepada kandungan dalam web yang ditujukan untuk mendapatkan penghasilan iklan dalam talian, terutamanya dengan mengabaikan mutu atau ketepatan kandungan melalui kebergantungan kepada tajuk sensasi atau gambar  yang menarik mata guna mengundang klik-tayang (*click-through*) dan mendorong penerusan bahan tersebut melalui rangakaian sosial dalam talian.

Tajuk "umpan klik" umumnya bertujuan mengeksploitasi "jurang keingintahuan" (*curiosity gap*) dengan hanya memberi maklumat yang cukup membuat berasa ingin tahu, tetapi tidak cukup untuk memenuhi rasa ingin tahu tersebut tanpa mengklik pada pautan yang diberikan.

Rujukan
-------

1. ↑  Derek Thompson (14 November 2013). "Upworthy: I Thought This Website Was Crazy, but What Happened Next Changed Everything". The Atlantic.
2. ↑  Katy Waldman (May 23, 2014). "Mind the 'curiosity gap': How can Upworthy be 'noble' and right when its clickbait headlines feel so wrong?". National Post.
3. ↑  Emily Shire (14 Julai 2014). "Saving Us From Ourselves: The Anti-Clickbait Movement". The Daily Beast.
Pengenalan
----------

• Kumpulan ini diasaskan oleh Hamdan Bin Al-Ash'ath, yang dikenali dengan nama Hamdan Qarmat.

• Kumpulan ini mengamalkan ajaran Syiah Ismailiyah.

• Kumpulan ini berpecah buat kali pertama disebabkan berlakunya perselisihan pendapat antara pihak yang mengakui Ubaidillah, pengasas Khilafah Fatimiyyah sebagai imam dengan pihak yang mahu menunggu Muhammad Bin Ismail.

• Perpecahan itu mengakibatkan melemahnya gerakan Syiah Ismailiyah di Iraq dan pengasasnya sendiri, Hamdan Qarmat hilang dari catatan.

• Kumpulan ini mula menyebarkan ajaran Syiah Ismailiyah di pelbagai kawasan dan menamakan diri sebagai 'Qaramitah' supaya dapat dibezakan dengan pendukung Khilafah Fatimiyyah.

Perkembangan
------------

• Seorang pengikut Qaramitah dari Kufah bernama Zikrawaih mengutus anaknya bernama Al-Husain untuk membuat perjanjian dengan suku Badwi yang tinggal di barat Kufah dan ia diikuti oleh seseorang yang mungkin saudaranya sendiri bernama Yahya.

• Pada tahun 900M, 
• Pada tahun 903M, mereka mengepung Damascus namun mengalami kegagalan dan Yahya sendiri terbunuh. Al-Husain mengambil kepimpinan dan menyerang utara Syria, kota Homs, Hamah, Ma'arrat an-Nu'man dan Baalbek.

• Pada tahun 904M, Qaramitah dikalahkan oleh tentera Kerajaan Bani Abbasiyah di timur Hamah dan Al-Husain terbunuh.

• Pada tahun 906M, Qaramitah dan suku Kalb mengepung daerah Hauran tetapi gagal untuk menawan Damascus.

• Zikrawaih kemudian mengetuai serangan ke atas kafilah haji pada tahun 907M. Walaubagaimanapun, beliau telah terbunuh.

• Selain daripada Kufah, Qaramitah juga berjaya menyebarkan pengaruh di Bahrein.

........

Senarai Pemimpin
----------------

1) Hamdan Bin Al-Ash'ath(Hamdan Qarmat)

• Beliau menyebarkan ajaran Syiah Ismailiyah di kalangan petani di Kufah, Iraq.

• Beliau menolak pengakuan Ubaidillah, pengasas Khilafah Fatimiyyah sebagai imam kepada pengikut Syiah Ismailiyah.

•......

Rujukan
-------

1)

2)

3)

4)

5)

6)Taufik Abdullah(2002).Ensiklopedia Tematis Dunia Islam: Khilafah.Jakarta.Ichtiar Baru Van Hoeve